Author: ruzickova
Last saved by: sulik
Company: Úrad Vlády SR

ÚRAD VLÁDY SLOVENSKEJ REPUBLIKY
               sekcia vládnej legislatívy

								   Na rokovanie vlády SR
								   Dňa 18. augusta 2004
								   K materiálu č. 17546/2004
								   K bodu č. 59

	         STANOVISKO
k návrhu nariadenia vlády Slovenskej republiky o kritériách na zaraďovanie prác do kategórií z hľadiska zdravotných rizík a o náležitostiach návrhu na zaradenie prác do kategórií - k novému zneniu

I.

Návrh nariadenia vlády Slovenskej republiky o kritériách na zaraďovanie prác do kategórií z hľadiska zdravotných rizík a o náležitostiach návrhu na zaradenie prác do kategórií predkladá na rokovanie vlády SR minister zdravotníctva Slovenskej republiky Rudolf Zajac na základe Plánu legislatívnych úloh vlády SR na rok 2004.  

                                                          II.

Návrh nariadenia je vypracovaný na vykonanie zákona Národnej rady Slovenskej republiky č. 272/1994 Z. z. o ochrane zdravia ľudí v znení zákona č. 514/2001 Z. z. 
Cieľom nariadenia vlády je  upraviť kritéria na zaraďovanie prác do kategórií podľa hodnotenia úrovne práce a pracovných podmienok z hľadiska ochrany zdravia zamestnancov. Navrhovaná právna úprava má vytvoriť podmienky pre účinnú ochranu zdravia zamestnancov, ktorí vykonávajú práce , pri ktorých je zvýšené nebezpečenstvo vzniku chorôb z povolania, profesionálnych otráv alebo iných poškodení zdravia súvisiacich s vykonávanou prácou a pracovnými podmienkami. 

III.

	Legislatívna rada vlády Slovenskej republiky prerokovala predmetný návrh nariadenia vlády Slovenskej republiky dňa 10. augusta 2004. 
Legislatívna rada vlády Slovenskej republiky po prerokovaní a posúdení návrhu nariadenia predkladateľovi odporučila do návrhu zapracovať jej pripomienky a na rokovanie vlády Slovenskej republiky predložiť nové znenie návrhu nariadenia.

	      IV.

Sekcia vládnej legislatívy Úradu vlády Slovenskej republiky po posúdení upraveného znenia návrhu nariadenia konštatuje, že pripomienky Legislatívnej rady vlády SR (4 pripomienky) boli zapracované a odporúča vláde Slovenskej republiky návrh nariadenia vlády Slovenskej republiky o kritériách na zaraďovanie prác do kategórií z hľadiska zdravotných rizík a o náležitostiach návrhu na zaradenie prác do kategórií  schváliť v predloženom znení.

Bratislava 16. augusta  2004
Vypracovala:  D. Mochnacká

									Štefan G r m a n
									generálny riaditeľ
   								    sekcie vládnej legislatívy